Opera Rogaland

Opera Rogaland IKS ble etablert i 2014 som et interkommunalt selskap (IKS), med Sandnes og Stavanger kommuner som likeverdige eiere, i nært samarbeid med Stavanger Symfoniorkester og Institutt for musikk og dans ved Universitetet i Stavanger. Selskapet har som mål å tilby opera, operetter og musikkteater i regionen. Selskapet mottar fast driftstilskudd fra blant annet Kulturdepartementet. Opera Rogaland har Stavanger konserthus og Sandnes kulturhus som faste spillesteder, men gir også tilbud i andre kommuner og lokaler etter avtale. Selskapet kan også påta seg oppdrag fra bedrifter og andre arrangører som ønsker profesjonelle sangere og musikere i ulike sammenhenger.

Organisasjon 
Elizabeth Norberg-Schulz ble i november 2020 ansatt som operasjef i et åremål på fire år. Elizabeth Norberg-Schulz er administrerende direktør i foretaket, og Siri Kval Ødegård er produsent. Styret ledes per 2021 av Terje Rønnevik, som ble oppnevnt som styreleder i 2014, og består for øvrig av direktørene i konserthuset, kulturhuset, symfoniorkesteret og leder av fakultet for utøvende kunstfag ved Universitetet i Stavanger, samt en representant fra eksterne faglige miljøer og en politisk representant fra hver av de to eierkommunene.

Referanser 

Opera i Norge
Kultur i Stavanger